Играо је за омладинску репрезентацију Југославије. Године 1987. године на Светском јуниорском првенству у Југославији, чија је завршница играна у његовој родној Ријеци, био је члан тима који је постао светски првак. Као А репрезентативац Југославије освојио је бронзану медаљу на Олимпијским играма 1988. године у Сеулу. После распада СФРЈ, наступао је за репрезентацију Хрватске. На првенству Европе у Португалу 1994. године освојио је бронзу, а на Светском првенству 1995. године на Исланду осваја сребрну медаљу. Највећи успех остварио је освајањем златне медаље на Летњим олимпијским играма 1996. године у Атланти. Има злато и са Медитеранских игара 1993. године у француском Лангдок-Русијону.